Eukleides (olympionik)

Eukleides alebo Eukleidés (Eukleides, iný prepis: Eukleidés) bol olympijský víťaz v behu na dve stadiá v roku 448 pred Kr.Oxyrhynský papyrus 222, Eukleides, 31. riadok

Meno olympijského víťaza Eukleida je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier.Bernard Pyne Grenfell, Arthur Surridge Hunt: Oxyrhynchus Papyri. Bd. II. Egypt Exploration Society, London 1898, S. 85 – 95. Eukleides je na tomto značne poškodenom papyruse uvedený v tridsiatom prvom riadku vpravo. Názov jeho domovskej krajiny na papyruse chýba (Εὐκλείδης... - Eukleidés...).

Beh na dve stadiá (diaulos) sa stal olympijskou disciplínou v roku 724 pred Kr. Boli to bežecké preteky na dĺžku dvoch stadií (približne 384,5 m), t. j. na vzdialenosť 1200 olympijských stôp. Prvým víťazom tejto disciplíny bol Hypénos z Pisy.Eusebios, Kronika 2,193.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na dve stadiá